*****

ΚΑΝΟΝΙΣΜΟΣ (ΕΟΚ) αριθ. 1905/83 ΤΟΥ ΣΥΜΒΟΥΛΙΟΥ

της 11ης Ιουλίου 1983

περί τροποποιήσεως του κανονισμού (ΕΟΚ) αριθ. 2766/75 περί του καταλόγου των προϊόντων για τα οποία καθορίζονται τιμές ανασχέσεως και περί θεσπίσεως κανόνων για τον καθορισμό της τιμής ανασχέσεως του εσφαγμένου χοίρου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 12 παράγραφος 4,

την πρόταση της Επιτροπής,

Εκτιμώντας:

ότι όσον αφορά τα άλλα προϊόντα, εκτός από τον εσφαγμένο χοίρο, που αναφέρονται στο άρθρο 1 του κανονισμού (ΕΟΚ) αριθ. 2759/75, οι τιμές ανασχέσεως πρέπει να καθορίζονται με βάση το άρθρο 12 του εν λόγω κανονισμού μόνο για ορισμένα προϊόντα· ότι ο κατάλογος των προϊόντων αυτών έχει καθορισθεί από τον κανονισμό (ΕΟΚ) αριθ. 2766/75 (3), όπως τροποποιήθηκε τελευταία από τον κανονισμό (ΕΟΚ) αριθ. 219/83 (4)·

ότι για τα προϊόντα που αναφέρονται στον κανονισμό (ΕΟΚ) αριθ. 2759/75 και δεν αναγράφονται στον κατάλογο αυτό, καθορίσθηκε από το άρθρο 13 του εν λόγω κανονισμού σύστημα αποκαλούμενο «προϊόντων-οδηγών και παραγώγων προϊόντων»· ότι, όμως, το σύστημα αυτό έθεσε έναν ορισμένο αριθμό προβλημάτων πρακτικής εφαρμογής·

ότι, όσον αφορά ορισμένα προϊόντα που μέχρι τώρα υπόκεινταν στο σύστημα προϊόντων-οδηγών και παραγώγων προϊόντων, σημειώθηκε μεγαλύτερη σταθερότητα των τιμών πωλήσεώς τους στην αγορά απ' ό,τι προβλεπόταν αρχικά· ότι η σταθερότητα αυτή τους επιτρέπει να συμπεριληφθούν στον κατάλογο των προϊόντων για τα οποία καθορίζονται τιμές ανασχέσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 2766/75 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Αυγούστου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Ιουλίου 1983.

Για το Συμβούλιο

Ο Πρόεδρος

Κ. ΣΗΜΙΤΗΣ

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 307 της 18. 11. 1980, σ. 5.

(3) ΕΕ αριθ. L 282 της 1. 11. 1975, σ. 25.

(4) ΕΕ αριθ. L 27 της 29. 1. 1983, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ

Κατάλογος των προϊόντων που αναφέρονται στο άρθρο 12 παράγραφος 3 του κανονισμού (ΕΟΚ) αριθ. 2759/75 για τα οποία καθορίζονται τιμές ανασχέσεως

1.2 // // // Κλάση του

Κοινού

Δασμολογίου

// Περιγραφή εμπορευμάτων

// // // // // 01.03 // Χοιροειδή ζώντα: // // Α. Κατοικίδια: // // ΙΙ. Έτερα: // // α) Θηλυκά που έχουν αναπαραγάγει τουλάχιστον μία φορά και ελαχίστου βάρους 160 χιλιογράμμων // // β) Μη κατονομαζόμενα // 02.01 // Κρέατα και παραπροϊόντα σφαγίων, βρώσιμα, των ζώων που αναφέρονται στις κλάσεις 01.01 μέχρι και 01.04, νωπά, διατηρημένα με απλή ψύξη ή κατεψυγμένα: // // Α. Κρέατα: // // ΙΙΙ. Χοιροειδών: // // α) Κατοικιδίων: // // 2. Χοιρομέρια και τεμάχιά τους // // 3. Εμπρόσθια μέρη ή ωμοπλάτες και τεμάχιά τους // // 4. Θωρακοοσφυϊκή χώρα και τεμάχιά της // // 5. Κοιλιακή χώρα (πανσέτα) και τεμάχιά της // // 6. Λοιπά: // // αα) Αποστεωμένα // 02.05 // Λαρδίο, εξαιρέσει του λαρδίου του περιλαμβάνοντος κρεάτινα μέρη (κοιλιά), χοίρειο λίπος (ξύγκι) και λίπος πουλερικών, μη λαμβανόμενα με πίεση ή τήξη, ουδέ τη βοηθεία διαλυτών, νωπά, διατηρημένα με απλή ψύξη, κατεψυγμένα, αλατισμένα ή σε άλμη, απεξηραμμένα ή καπνιστά: // // Α. Λαρδίο: // // Ι. Νωπό, διατηρημένο με απλή ψύξη, κατεψυγμένο, αλατισμένο ή σε άλμη // // ΙΙ. Απεξηραμμένο ή καπνιστό // 02.06 // Κρέατα και παραπροϊόντα σφαγίων παντός είδους, βρώσιμα (εξαιρέσει των συκωτιών πουλερικών), αλατισμένα ή σε άλμη, απεξηραμμένα ή καπνιστά: // // Β. Χοίρων κατοικιδίων: // // Ι. Κρέατα: // // α) Αλατισμένα ή σε άλμη: // // 1. Ημιμόρια μπέικον ή τρία τέταρτα εμπρόσθιο // // 2. Τρία τέταρτα οπίσθιο ή μεσαία // // 3. Χοιρομέρια και τεμάχιά τους // // 4. Εμπρόσθια μέρη ή ωμοπλάτες και τεμάχιά τους // // 5. Θωρακοοσφυϊκή χώρα και τεμάχιά τους // // 6. Κοιλιακή χώρα (πανσέτα) και τεμάχιά της // // 7. Λοιπά: // // αα) Αποστεωμένα // // β) Απεξηραμμένα ή καπνιστά: // // 1. Χοιρομέρια και τεμάχιά τους // // 2. Εμπρόσθια μέρη ή ωμοπλάτες και τεμάχιά τους // // 3. Θωρακοοσφυϊκή χώρα και τεμάχιά της // // 4. Κοιλιακή χώρα (πανσέτα) και τεμάχιά της // // 5. Λοιπά: // // αα) Αποστεωμένα // // // Κλάση του

Κοινού

Δασμολογίου

// Περιγραφή εμπορευμάτων

// // // // 15.01 // Λίπος χοίρειο τετηγμένο, έτερα χοίρεια λίπη και λίπη πουλερικών, λαμβανόμενα με πίεση, τήξη ή με βοήθεια διαλυτών: // // Α. Λίπος χοίρειον τετηγμένο και έτερα χοίρεια λίπη: // // ΙΙ. Έτερα // 16.01 // Αλλάντες, αλλάντια και παρόμοια, από κρέας, παραπροϊόντα σφαγίων ή και από αίμα ζώων: // // Β. Λοιπά: // // Ι. Αλλάντες και αλλάντια, ξηρά ή για επάλειψη, μη εψημένα // 16.02 // Έτερα παρασκευάσματα και κονσέρβες κρεάτων ή παραπροϊόντων σφαγίων: // // Β. Λοιπά: // // ΙΙΙ. Μη κατονομαζόμενα: // // α) Περιέχοντα κρέας ή παραπροϊόντα σφαγίων κατοικιδίων χοιροειδών: // // 2. Έτερα, περιέχοντα κατά βάρος: // // αα) 80 % ή περισσότερον κρέας ή παραπροϊόντα σφαγίων παντός είδους, συμπεριλαμβανομένων του λαρδίου και των λιπών πάσης φύσεως ή προελεύσεως: // // 11. Χοιρομέρια, θωρακοοσφυϊκή χώρα (εξαιρουμένων των τραχήλων) και τεμάχιά τους // // 22. Τράχηλοι ή ωμοπλάτες και τεμάχιά τους» // //